UV เตรียมซื้อหุ้น “สโตนเฮ้นจ์ อินเตอร์” มูลค่ากว่า 400 ลบ.
บอร์ด UV ไฟเขียว ซื้อหุ้น 35% ใน "สโตนเฮ้นจ์ อินเตอร์" ผู้ให้บริการคำปรึกษา-บริหารควบคุมงานก่อสร้างครบวงจร คิดเป็นมูลค่าลงทุน 400 ลบ. คาดแล้วเสร็จเดือน ก.ค.-ส.ค.59
27 มิ.ย. 2559

บริษัทยูนิเวนเจอร์ จำกัด (มหาชน) หรือ UV ระบุว่า ที่ประชุมคณะกรรมการบริษัทเมื่อวันที่ 24 มิ.ย.59 อนุมัติให้บริษัทหรือบริษัทย่อย เข้าซื้อหุ้น 35% ในบริษัท สโตนเฮ้นจ์ อินเตอร์ จำกัด หรือ STI ซึ่งเป็นผู้ให้บริการคำปรึกษาและบริหาร ควบคุมงานก่อสร้างอย่างครบวงจร โดยมีมูลค่าลงทุน 400 ล้านบาท ซึ่งคาดว่าจะเข้าทำรายการดังกล่าวได้ประมาณเดือนก.ค.-ส.ค.59
ทั้งนี้ การเข้าลงทุนดังกล่าวจะเป็นการซื้อหุ้น 35% จาก Trend Wealth Enterprise Ltd. ซึ่งเป็นบริษัทจดทะเบียนในฮ่องกงและเป็นผู้ถือหุ้น 35% ใน STI
สำหรับ STI ตั้งขึ้นในปี 47 โดยมีการดำเนินการครบวงจรตั้งแต่การศึกษาสำรวจ บริหารควบคุมงาน รวมถึงการตรวจสอบรับรองงานเพื่อให้โครงการก่อสร้างแล้วเสร็จ และระยะเวลาเปิดดำเนินงานได้อย่างตรงเวลา และมีต้นทุนการก่อสร้างที่เหมาะสม 